TPA ปัดข่าวลือ “บุญถาวร” Backdoor กิจการ
TPA ปัดข่าวลือ “บุญถาวร” ซื้อบิ๊กล็อตหุ้นของบริษัท 75% ราคา 11 บาทต่อหุ้น เพื่อจดทะเบียนเข้าตลาดหลักทรัพย์ทางอ้อม(Backdoor Listing) เผยมิได้เป็นผู้ให้ข้อมูลดังกล่าวและขอปฏิเสธข้อเท็จจริงตามรายละเอียดของข่าวดังกล่าว ขณะที่ ราคาหุ้น TPA ปิดตลาดวานนี้ชนซิลลิ่งที่ 8.05 บาท ปรับตัวขึ้น 1.85 บาท หรือ 29.84% มูลค่าการซื้อขาย 6.61 ล้านบาท
28 ต.ค. 2558

บริษัท ไทยโพลีอะคริลิค จำกัด (มหาชน)หรือ TPA ระบุว่า ตามที่มีข่าวเกี่ยวกับบริษัทปรากฏในเว็บไซด์ พันทิปดอทคอม วันที่ 27 ตุลาคม 2558 ระบุว่า บริษัท บุญถาวร เซรามิค จำกัด ซื้อบิ๊กล็อตหุ้นของบริษัท 75 เปอร์เซนต์ ราคา 11 บาทต่อหุ้น เพื่อจดทะเบียนเข้าตลาดหลักทรัพย์ทางอ้อม(Backdoor Listing) ทั้งนี้ บริษัทชี้แจงว่า บริษัทมิได้เป็นผู้ให้ข้อมูลดังกล่าวและขอปฏิเสธข้อเท็จจริงตามรายละเอียดของข่าวดังกล่าว
อนึ่ง ราคาหุ้น TPA ปิดตลาดวานนี้ชนซิลลิ่งที่ 8.05 บาท ปรับตัวขึ้น 1.85 บาท หรือ 29.84% มูลค่าการซื้อขาย 6.61 ล้านบาท